Maailma parim jalgpallikoondis langes verise revolutsiooni ohvriks, Orbán käivitas suure päästeplaani
Ungari jalgpalli saadab tänaseni omamoodi kummaline aura. Kõik teavad ja mäletavad, et omal ajal mängis rahvuskoondis maailma parimat jalgpalli. Paljud eksperdid ütlevad, et 1950ndate Ungari sats oli üldse kõigi aegade parim jalgpallikoondis. Nüüdseks on aust ja hiilgusest alles vaid üks suur püüdluste ahel, et kuidagi sära taastada. Kümmekond viimast aastat on Ungari vutil suur valitsuse toetus ja üks ala eestvedajaid on riigi peaminister Victor Orbán.
Noorema põlvkonna jalgpallihuvilisele võib mõjuda üsna ootamatult, kui jalutad mööda täiesti keskpärase jalgpalliriigi väikelinna tänavaid ja näed aeg-ajalt jalgpalliteemalisi ausambaid. Miks küll? Sellist pilti kujutaks ette näiteks ehk Inglismaal või Saksamaal, kuid mitte meie sugulasrahva juures Karpaatide basseinis.